 Ramona Manescu, un personaj controversat cu avere si interese ascunse - Va merge Iohannis pe mana lui Dancila in politica externa? Ads Actualitate Politic Business Sport Life Show Login Arhiva Klaus Iohannis presedinte Ramona Manescu, un personaj controversat cu avere si interese ascunse - Va merge Iohannis pe mana lui Dancila in politica externa? Autor: Camelia Badea Marti, 16 Iulie 2019, ora 13:07 20184 citiri Coalitia PSD-ALDE a decis, luni, sa il inlocuiasca pe Teodor Melescanu din functia de ministru de Externe cu fosta eurodeputata Ramona Manescu , dar presedintele Klaus Iohannis este cel care va decide daca semneaza sau nu decretul de numire in fruntea diplomatiei romanesti a acestui politician controversat Ramona Manescu este foarte apropiata atat de fostul presedinte al PNL Crin Antonescu si de vechea aripa USL-ista, cat si de actualul presedinte al PSD, Viorica Dancila, despre care spunea in 2017 ca este " colega si buna mea prietena " Foto: captura video YouTube/RISE Project Anul trecut, Manescu a insotit-o pe Dancila intr-o vizita in tarile arabe (foto articol) Mai mult, presa a relatat pe larg despre legaturile politice si afacerile transpartinice ale familiei Ramona si Rares Manescu, asa ca decizia presedintelui Klaus Iohannis este urmarita cu mare atentie si ingrijorare de toti cei interesati de viitorul politicii externe pe care o va promova Romania in continuare Studii si cariera politica In varsta de 47 de ani, Ramona Manescu a absolvit Facultatea de Drept a Universitatii Bucuresti in 1999 , a profesat ca avocat, iar intre anii 2002 si 2004 a lucrat ca expert parlamentar si consilier al vicepresedintelui Comisiei de Aparare, Afaceri Interne si Securitate Nationala din Camera Deputatilor, Ovidiu-Virgil Draganescu (PNL) Ads Au urmat doi ani in care Ramona Manescu a reusit performanta de a absolvi Colegiul National de Aparare , Universitatea Nationala de Aparare (ianuarie- iulie 2005), Academia Nationala de Informatii - Colegiul Superior de Securitate Nationala (martie-iunie 2006), un master la Scoala Nationala de Studii Politice si Administrative Bucuresti (2004-2006), precum si cursuri postuniversitare de drept international public la Institutul Diplomatic Roman din cadrul MAE (ianuarie-decembrie 2006) Membru al PNL inca din 1990, partid care a propulsat-o in diverse functii printre care si cea de ministru al Transporturilor (2013 - Guvernul Ponta II), dar si eurodeputat la al treilea mandat, Ramona Manescu a trecut in 2017 in tabara ALDE, partid condus de Calin Popescu Tariceanu Afaceri transpartinice si cu banii statului In 2013, Romania Libera dezvaluia afacerile banoase pe care sotii Manescu, membri ai principalului partid de opozitie, le facusera in vremea Guvernului Adrian Nastase cu un lider al PSD , partid aflat la putere Ads De asemenea, jurnalistii de la RISE Project au publicat in ultimii trei ani ample investigatii foarte bine documentate despre afacerile Ramonei Manescu " Ascunsa in spatele surorii mamei sale, Ramona Manescu a pradat, ani la rand, bunurile si banii statului roman ", dezvaluie RISE Project " Sotii Ramona si Rares Manescu, impreuna cu primarul Cristian Poteras (2004-2012), au conceput o firma care sa paraziteze bugetul Sectorului 6, imediat ce au dobandit controlul asupra administratiei din aceasta parte a Bucurestiului ", scria tot sursa citata In plus, aceeasi sursa a scos la iveala faptul ca Ramona Manescu a "uitat" sa isi treaca in declaratia de avere un loc de casa din cartierul Cotroceni in valoare de 625 000 de euro la momentul obtinerii " Europarlamentarul Ramona Manescu, tunuri imobiliare in tandem cu mafia retrocedarilor ", este un alt titlu publicat de RISE Project In total, " Manescu a castigat 4,5 milioane de euro din acapararea - prin 'metoda' drepturilor litigioase - mai multor terenuri retrocedate in Bucuresti ", scrie sursa citata Ads In decembrie 2018, RISE Project il prezenta publicului pe tatal Ramonei Manescu , " un fost tehnician din marina militara, distribuit, de fiica sa, in rolul de pradator de active imobiliare " " Desi era doar un biet pensionar, care se imprumuta la banci ca sa isi cumpere o Dacie Logan, prin conturile sale au ajuns sa treaca, in timp, 3,7 milioane de euro ", dezvaluiau jurnalistii de investigatie, care prezentau mecanismul prin care liberalii Ramona si Rares Manescu preluasera, "contra unor sume derizorii", mai multe drepturi succesorale ale unor familii expropriate de comunisti pe care reusisera apoi sa le vanda rapid Mai mult, cu putin timp inainte de alegerile europarlamentare din 26 mai, RISE Project a publicat o noua investigatie, de data aceasta despre bunurile si afacerile pe care Ramona Manescu le detine peste hotare Un jaf de strada petrecut intr-un orasel de langa Bruxelles ar fi dat-o de gol pe eurodeputata liberala, ridicand "valul de pe averea ascunsa" de care aceasta se bucura departe de casa Ads " In timpul pe care l-a petrecut in Parlamentul European, Manescu a fost surprinsa la volanul unui automobil ultra-scump, pe care nu il avea trecut in declaratia de avere, s-a stabilit intr-o vila in valoare de aproximativ 1 milion de euro, pe care o numeste 'a noastra' - nici ea consemnata vreodata in documentele prin care demnitarii isi fac publica starea materiala; s-a inregimentat in fundatii si a infiintat firme pe care le-a mentionat doar pe sarite in declaratiile de interese ", informeaza RISE Project Cum a ajuns ministru al Transporturilor si ce a ramas in urma ei Ramona Manescu a ajuns ministru al Transporturilor datorita fostului presedinte al PNL Crin Antonescu, bun prieten al familiei, care a reusit sa il convinga pe partenerul sau de la PSD, Victor Ponta, sa o accepte in Guvern " De 20 de ani am un prieten, prietenii sunt rari in politica, pentru ca in politica este vorba de interese ( ) Prietenia ca si dragostea nu se leaga pe interese si daca am un prieten in politica de 20 de ani si pentru inca 20 de ani acela este pur si simplu Rares Manescu ", declara la acea vreme Crin Antonescu Ads Hotnews relata pe larg in 2013 despre acea promovare intr-o functie importanta a statului roman, pentru care Ramona Manescu nu avea nici pregatire, nici experienta " Rares Manescu este unul dintre liberalii cu legaturi puternice de afaceri cu asa-numitul grup de la Monaco, o grupare de influenti oameni de afaceri romani cu relatii in toate partidele politice ( ) In 2012, Manescu a fost numit seful campaniei PNL la nivel national pentru alegerile parlamentare tot la propunerea lui Crin si a fost validat oficial de catre Consiliul National Executiv al PNL in 12 octombrie 2012 De precizat este ca numele lui Rares Manescu a aparut in dosarul de prostitutie in baza caruia Andreea Marta, sotia fostului sef de cabinet al lui Sorin Blejnar, era cercetata pentru coordonarea unei retele de proxenetism Relatia de prietenie dintre Crin Antonescu si Rares Manescu a fost intarita de presedintele liberal intr-o emisiune la B1 TV, unde a declarat ca a fost impreuna in vacanta cu Manescu la Monaco ", scria Hotnews in august 2013, la numirea Ramonei Manescu in Guvernul Romaniei In 2014, ministrul Ramona Manescu a fost acuzat ca nu si-a indeplinit atributiile ce ii reveneau in calitate de ministru al Transporturilor si nu a convocat celula de criza in cazul accidentului din Apuseni, soldat cu doi morti si cinci raniti In raportul sau, Ramona Manescu s-a aparat folosind o serie de acte normative, dar argumentele ei nu stateau in picioare " Efectul practic al neconvocarii comitetului a fost comunicarea defectuoasa intre STS, ISU si ROMATSA, ceea ce a intarziat cautarea ", scria atunci Adevarul Tragedia aviatica din Apuseni Manescu: Sa-mi spuna cineva sa-mi dau demisia, sa vedem ce se intampla Primarul absent Rares Manescu raspunde acuzatiilor de tradare si blat Ads Scrie pe Ziare Com Citeste si: Kelemen Hunor se opune testării gratuite în vederea obținerii certificatului digital: ”Nu se poate să îți plătească statul Nu vrei vaccin, vrei teste” Kelemen Hunor a declarat luni, 13 decembrie, că nu este de acord ca statul să suporte costurile testării gratuite pentru angajații care vor să obțină certificatul digital, dar care nu vor Fabuloasă poveste a clanului Stănescu din PSD Cum și-a pedepsit Paul Stănescu fratele după un scandal sexual în familie Nora lui Paul Stănescu a făcut un copil cu băiatul lui Alexandru Stănescu, fratele lui Paul Altfel spus, și-a înșelat soțul cu vărul drept al acestuia Prin urmare, baronul PSD s-a # Ramona Manescu ministru Externe , # Iohannis Ramona Manescu ministru Ne puteți urmări și pe pagina noastră de Facebook sau pe Google News Sursa: Ziare com Comentarii LIBERALUL Click pentru a vedea sistemul de punctaj "> rank 5 Strălucită evoluție și posibil,baschetbalistă După absolvire,iute avocată și tot cam iute,expertă pe ici pe colo,timp in care era loc de "bagatele" Vezi tot PentruDreptate Click pentru a vedea sistemul de punctaj "> rank 5 Daca Iohannis va merge pe "mana" analfabetei, isi va taia singur "creaca" presidentiei de sub picioare in turul 2 Presedintele ar trebui sa spuna un "NU" hotarat Vezi tot Vezi toate comentariile (11) Adauga comentariu Parteneri Ziare Com Adevarul ro Diana Sosoaca, scandal cu jurnalistii Rai Uno Sotul senatoarei, cercetat pentru ultraj a1 ro Zodiile care vor avea un an dificil in 2022 Iata despre ce nativi este vorba DigiSport ro Suma ametitoare pe care ar fi pariat-o Anamaria Prodan pe victoria lui Lewis Hamilton Ads Top stiri din Politic Kelemen Hunor se opune testării gratuite în vederea obținerii certificatului digital: ”Nu se poate să îți plătească statul Nu vrei vaccin, vrei teste” Fabuloasă poveste a clanului Stănescu din PSD Cum și-a pedepsit Paul Stănescu fratele după un scandal sexual în familie Comisia Europeană își vrea propria poliție Facebook Noul episod de cenzură în numele libertății de exprimare USR cere demisia șefului AEP după ce a fost trimis în judecată pentru abuz în serviciu De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Prin câte schimbări de guverne a trecut Raed Arafat Politicienii au încercat să scape de acesta dar sistemul pentru situații de urgență ”este construit să depindă de el” Toate stirile din Politic Ads Ads Urmărește-ne pe: Klaus Iohannis Nicusor Dan Vlad Voiculescu Politica Opinii Marcel Ciolacu Dacian Ciolos Dan Barna Victor Ponta Nicusor Dan Gabriela Firea Catalin Predoiu Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 